Guido Deiro
Guido Pietro Deiro, taiteilijanimeltään Deiro, (1. syyskuuta 1886 Salto Canavese, Piemonte, Italia – 26. heinäkuuta 1950 Loma Linda, Kalifornia, Yhdysvallat) oli italialais-amerikkalainen harmonikkataiteilija ja säveltäjä. Hän oli ensimmäinen suureen suosioon noussut vaudeville-harmonikkamuusikko ja vaikutti merkittävästi pianoharmonikan suosion leviämiseen 1900-luvun alussa Pohjois-Amerikassa ja myöhemmin maailmanlaajuisestikin nuoremman veljensä Pietro Deiron kanssa.
Pietro Deiro
Pietro Deiro oivalsi jo varhain, että hänen oppilaansa tarvisivat nuotteja, joten hän perusti musiikkikustantamo "Accordion Music Publishing Company"n, joka myöhemmin tunnettiin yksinkertaisesti vain "Pietro Deiro Publications"ina. Hänellä oli muutakin vaikutusvaltaa musiikkiteollisuudessa. Hän toimi vakituisena kolumnistina yleisissä musiikkilehdissä, kuten "The Etude" ja "Metronome", samoin kuin harmonikka-alan erikoislehdissä "Accordion World" ja "Accordion News". Hän julkaisi myös omaa uutislehtistään ("The Pietro"), hänellä oli oma radioshow ja hän perusti harmonikkalevyille omistautuneen levy-yhtiön ("AMPCO Records").